สวัสดีค่ะ ปกติเวลาทานข้าวและอื่นๆ มีทานเร็ว แบบเร่งรีบบ้าง พยายามดื่มให้เยอะๆแล้ว แต่มีอาการระคายเคืองคอ เป็นเวลา 2-3 อาทิตย์ได้ เวลากลืนอาหาร น้ำ หรือ กลืนน้ำลาย เหมือนมีอะไรติดคออยู่ตลอดเวลา ทานยาอมแก้ระคายเคืองคอ ยาแก้กรดไหลย้อนก็ไม่หายค่ะ แล้วช่วงหลังๆที่เป็น มีอาการเหมือนหูดับร่วมด้วยค่ะ อยากทราบว่าอาการแบบนี้เป็นอะไรหรือเปล่าคะ จะไปปรึกษาแพทย์ดีไหมคะ
สวัสดีค่ะ อาการระคายเคืองที่คอ กลืนแล้วเหมือนมีอะไรติดที่คอนั้น อาจจะเกิดจาก ภาวะกรดไหลย้อน การมีสิ่งแปลกปลอมติดในลำคอหรือหลอดอาหาร การระคายเคืองในคอจากอาหารที่รับประทาน หรือเป็นจากกินอาหารมื้อใหญ่จนเกินไป เป็นต้นซึ่งถ้าเป็นมาเรื้อรัง สัมพันธ์กับมื้ออาหารชัดเจน มีแสบร้อน อาจจะนึกถึงภาวะกรดไหลย้อนได้มากอยู่ซึ่งการรักษากรดไหลย้อน คือการรับประทานยาลดกรดภายใต้การดูแลของแพทย์ซึ่งอาจจะต้องกินต่อเนื่องเป็นเดือนขึ้นไปจึงจะเห็นผลการรักษาที่ชัดเจน และปรับพฤติกรรมเช่นไม่กินแล้วนอนทันที หลีกเลี่ยงอาหารที่ทำให้มีอาการมากขึ้นสังเกตอาการ ถ้ายังมีอาการติดที่คอมากอยู่ตลอด แสบร้อนเยอะ กินได้น้อยลงชัดเจน กินยาที่แพทย์ให้มาต่อเนื่องเลยแต่อาการไม่ดีขึ้น ควรไปพบแพทย์